पाएं अपने शहर की ताज़ा ख़बरें और फ्री ई-पेपरडाउनलोड करें
बटाला के कोर्ट कॉम्प्लेक्स में क्लाइंट्स को लेकर हुए झगड़े के मामले में पुलिस ने वकील परमजीत समेत 5 ज्ञात और 12 अज्ञात लोगों के खिलाफ मामला दर्ज किया है। फिलहाल आरोपी पुलिस की गिरफ्त से बाहर हैं। थाना सिविल लाइन के एएसआई पंजाब सिंह ने बताया कि वकील दीपक मोहना निवासी नजदीक गुरुद्वारा डेहरा साहिब ने दी शिकायत में बताया है कि वह वीरवार सुबह साढ़े 11 बजे अपने चैंबर में काम कर रहा था। तभी वकील परमजीत कुमार ने उसके साथ गाली गलौच किया। थोड़ी देर के बाद वकील परमजीत अपने साथियों के साथ हथियारों से लैस होकर दोबारा उसके कैबिन में जबरन दाखिल हुआ और आते ही उस पर हमला कर दिया गया। शोर सुनकर अन्य वकील मौके पर पहुंच गए, जिस दौरान उक्त वकील परमजीत धमकियां देते हुए चला गया। शिकायतकर्ता दीपक मोहना ने बताया कि शाम सवा 4 बजे जब वह कार पर वापस घर को जाने लगा तो कोर्ट कांप्लेक्स के बाहर ही वकील परमजीत कुमार निवासी गांधी कैंप, कमल, हरपाल सिंह, घोदा निवासी गुरदासपुर रोड, लाडी और 10-12 अज्ञातों उसकी कार को घेर लिया और हथियारों से वार किए। पुलिस ने उक्त वकील परमजीत कुमार समेत उसके साथियों के खिलाफ मामला दर्ज कर कार्रवाई शुरू कर दी है। वहीं,बार एसो. बटाला ने वकील परमजीत कुमार को सस्पेंड कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn